钦定古今图书集成/明伦汇编/闺媛典/第372卷 > 《织锦歌》刘诜
## 钦定古今图书集成/明伦汇编/闺媛典/第372卷 > 《织锦歌》刘诜

“南州织锦天下奇，家家女儿上锦机。蓬莱额黄染万
斛，渭川茜红种千畦。凤刀冷淬并江水，龙梭细琢炎
洲犀。春波雨深净如练，挼红濯黛随时变。”《高鬟平》
玉腕明，心逐轮丝千万转。晴漪翠浪舞白鲸，细柳高
花穿紫燕。青楼临道起秋千，蝴蝶鸳鸯逐少年。月中
三郎坐听曲，海上汉武来求仙。穷年翫岁容发改，研
精极巧造化怜。陌头杨花春鸟语，东家西家教歌舞。
燕姬金捍拥四弦，百万缠头弃如土。人生得意各有
命，岂无红颜甘自苦。君不见郭门十里桑柘村，蚕妇
朝朝踏风雨。